30/10/16 (להלן: "פסק הדין").
2.התביעה דנן היא תביעה כספית / חוזית אשר הוגשה בהליך של סדר דין רגיל, והועמדה על סך של 90,988 ₪.
3.לשם הבאת התמונה במלואה אציין, כי במסגרת הליך קודם שהתנהל בין הצדדים במסגרת ת"א 12965-07-15 (להלן: "ההליך הקודם") – תביעה שהגיש התובע כנגד הנתבע, ניתן תחילה פסק דין אשר דחה את התביעה מחמת אי הופעת התובע לדיון שנקבע, ובהמשך, נוכח בקשה לביטול פסק הדין שהגיש התובע, הורה כב' השופט שדה על מחיקת התביעה על מנת לאפשר לתובע להגיש תביעה חדשה, ככל שימצא לנכון לעשות כן – הרי זו התביעה דכאן.
4.ניתן לבטל פסק דין שניתן במעמד צד אחד בשתי עילות: ביטול מתוך חובת הצדק וביטול מכוח שיקול דעתו של בית המשפט.
5.מאישורי המסירה אשר הוגשו לתיק, עולה כי כתב התביעה נמסר לנתבע בתאריך 14/08/16 ומשלא הוגש כתב הגנה, ניתן פסק הדין.
הנתבע אינו מכחיש את קבלת כתב התביעה כמו גם שאין מחלוקת כי כתב הגנה לא הוגשה במועד, ועל כן אין להורות על ביטול פסק הדין מחובת הצדק.